અમેરિકાના નવા રાષ્ટ્રપ્રમુખ ડોનાલ્ડ ટ્રમ્પના એક્ઝિક્યુટિવ ઓર્ડર અનુુસાર ઇરાન, ઇરાક, લિબિયા, સુદાન, યમન, સિરિયા અને સોમાલિયાના નાગરિકોના અમેરિકામાં પ્રવેશ પર ઓછામાં ઓછા ૯૦ દિવસ સુધી પ્રતિબંધ રહેશે. વ્હાઇટ હાઉસના ચીફ ઓફ સ્ટાફ રીન્સ પ્રીબસે સીબીએસ ન્યૂઝને જણાવ્યું હતું કે આ એ સાત દેશો છે, જેની ઓળખ અમેરિકન કોંગ્રેસ અને ઓબામા પ્રશાસન બંનેએ એવા દેશો તરીકે કરી હતી કે જ્યાં ખતરનાક હદે ત્રાસવાદ ફૂલ્યોફાલ્યો છે.